Κολοκυθόπιτα γλυκιά στριφτή σε σχήμα σαλίγκαρου
Γλυκιά και μυρωδάτη συνταγή για ατομικές κολοκυθόπιτες, σε σχήμα σαλίγκαρου όπως τις φτιάχνουν στο νησί της Λήμνου.
500 γρ. αλεύρι κίτρινο, 500 γρ. αλεύρι για όλες τις χρήσεις, 2 κουτ. σούπας ελαιόλαδο, 1 κουτ. σούπας ξίδι, 1 πρέζα αλάτι, 1 κουτ. γλυκού μπέικιν πάουντερ, 1 κιλό κίτρινη κολοκύθα, τριμμένη στον τρίφτη και στραγγισμένη για 30-60 λεπτά, μέχρι να βγάλει τα υγρά της (στο τέλος τη στύβουμε καλά), 4 κουτ. σούπας ζάχαρη, 2 κουτ. σούπας κανέλα, 100 γρ. σταφίδες ξανθιές, 1 πρέζα αλάτι
Για την κολοκυθόπιτα γλυκιά στριφτή σε σχήμα σαλίγκαρου, ανακατεύουμε σε ένα μπολ τα άλευρα, το μπέικιν πάουντερ, το αλάτι και έπειτα προσθέτουμε το ελαιόλαδο και το ξίδι.Ζυμώνουμε μέχρι να ενωθούν σε ζύμη. Αφήνουμε για τουλάχιστον μισή ώρα να ξεκουραστεί.Αναμειγνύουμε καλά όλα μαζί τα υλικά σε ένα μπολ.Ανοίγουμε τη ζύμη πάνω σε αλευρωμένη επιφάνεια, σε φύλλο όχι ιδιαίτερα λεπτό.Κόβουμε το φύλλο σε λωρίδες με 5-6 εκ. πλάτος.Απλώνουμε τη γέμιση κατά μήκος της κάθε λωρίδας και την τυλίγουμε (ρολάροντας τη μία μακρόστενη πλευρά προς την απέναντι), έτσι ώστε να σφραγίσουμε μέσα τη γέμιση. Στο τέλος θα έχουμε φτιάξει γεμιστά μπαστούνια.Με κάθε μπαστούνι-ρολό δημιουργούμε μια μικρή στριφτή πίτα, τυλίγοντάς το δηλαδή σε σαλίγκαρο. Τοποθετούμε τις πίτες σε ταψιά αλειμμένα με λάδι.Εναλλακτικά, μπορούμε να φτιάξουμε μία μεγάλη πίτα: λαδώνουμε ένα μεγάλο ταψί και ξεκινάμε να φτιάχνουμε έναν μεγάλο σαλίγκαρο με όλα τα μπαστούνια διαδοχικά. Πρώτα σχηματίζουμε έναν σαλίγκαρο στο κέντρο του ταψιού, έπειτα στο τελείωμά του ξεκινάμε να τυλίγουμε το επόμενο μπαστούνι κ.ο.κ.Αλείφουμε με λάδι τα πιτάκια και ψήνουμε σε προθερμασμένο φούρνο για 40-45 λεπτά, στους 200-220°C.
Αλεύρι (ζύμες),Ζάχαρη,Κολοκύθα